internet vaartha 124 Views
న్యూఢిల్లీ : భారత్‌లోని టాప్‌ 200 కంపెనీలు చైనా కంపెనీలను అధిగమించాయి. దేశంలో మౌలికవనరులరంగంలో సమస్యలు సవాళ్లు ఎదు రవుతున్నప్పటికీ ఈ 200 కంపెనీలు చైనాలోని 200 కంపెనీలతో పోటీపడ్డాయని ఎస్‌అండ్‌పి గ్లోబల్‌రేటింగ్స్‌ సర్వేలో తేలింది. ఇండియాస్‌ టాప్‌ కంపెనీలు చైనా కంపెనీల కంటే లాభపడ్డాయని ఎస్‌అండ్‌పి రేటింగ్స్‌ వివరించింది. భారత్‌లోని ఈ 200 కంపెనీల మార్కెట్‌ విలువల వృద్ధిని బట్టి చూస్తేనే చైనా కంపెనీలతో ఎలా పోటీపడిందీ తెలుస్తుందని, చైనాలో జాబితా అయిన భారత్‌ కంపెనీలపై ప్రభుత్వ ప్రభావం కూడా ఉందని గ్లోబల్‌ రేటింగ్స్‌ ఆర్థికవేత్త మెహుల్‌ శుక్కావాలా వివరించారు. దీనివల్ల కంపెనీలు తమ మూలధన వ్యయం తగ్గిస్తుందని, సాధారణంగా ఫలితాలు లాభదాయ కతలో నీరసం కనిపిస్తుందని, ఎక్కువ నిధులసమీ కరణలో పోటీపడతాయని ఎస్‌అండ్‌పి వివరించింది. భారత్‌, చైనాల్లోని ప్రైవేటురంగ టర్నోవర్‌ చిరస్మరణీయంగా ఉందని ప్రైవేటు సంస్థలు 200 వరకూ 75శాతం నిర్వహణలాభాల్లో వృద్ధిని సాధించాయని, చైనా కంపెనీల్లో 20శాతం కంపెనీలతో పోలిస్తే భారత్‌ కంపెనీలు మెరుగ్గా ఉన్నాయి. 15శాతం కంపెనీల్లో 60శాతం నికరరుణం ఉంది. భారత్‌లో ఎక్కువవడ్డీరేట్ల కారణంగా కొన్ని సమస్య లు ఉత్పన్నం అవుతున్నాయి. ఇతర ఆసియా మార్కెట్లతో పోలిస్తే భారత్‌లో వడ్డీరేట్లు ఎక్కువ అని, అందువల్లనే భారత్‌లోని కంపెనీలకు ఆర్థికఒత్తిడి ఎక్కువ ఉంటుందని వ్యాఖ్యానిం చింది. రెవెన్యూపరంగాచూస్తే ఎస్‌అండ్‌పి భారత్‌లోని టాప్‌ కంపెనీలు వచ్చే రెండు, మూడేళ్లలో మరింత వృద్ధిని  సాధి స్తాయని వివరించారు. భారత్‌లో మేకిన్‌ ఇండియాకు ప్రధాన అంతరాయం అరకొర మౌలికవనరు లేనని చెపుతున్నఎస్‌అండ్‌పి ప్రాజెక్టుల్లో పెట్టు బడులు పెడుతున్నందున మరికొన్ని ఇప్పటికే అమలులో ఉన్నాయని వీటన్నింటి దృష్ట్యా వచ్చే మూడేళ్లలోవృద్ధి సాధ్యం అవుతుందని అంచనా వేసింది. భారత్‌ చైనాదేశాల్లో రుణపరపతి సైకిల్స్‌ విరుద్ధంగాఉంటాయి. ఎక్కువశాతం ప్రతికూల దిశగా ఉంటాయని ఎస్‌అండ్‌పి ఆర్థికవేత్తలు వివరించారు.